S-1055/2019

Dómur:

Mál þetta, sem var tekið til dóms 15. nóvember 2019, höfðaði lögreglustjórinn á Suðurnesjum með ákæru 9. ágúst 2019, á hendur K-kk-þgf F-kk-þgf A-kk-þgf, kt. 0000000000, [...];

,,Fyrir umferðarlagabrot, með því að hafa, föstudaginn 10. maí 2019, ekið bifreiðinni [...] norður Grænásbraut/Grænásbrekku, Reykjanesbæ, sviptur ökuréttindum.

Telst þessi háttsemi ákærða varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. [...]“

Ákærði sótti ekki þing við þingfestingu málsins og boðaði ekki forföll en í fyrirkalli sem var ásamt ákæru birt ákærða 30. september 2019 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið það brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið það brot sem ákært er út af og er brot hans réttilega heimfært til refsiákvæða í ákærunni.

Ákærði er fæddur í [...] og á samkvæmt framlögðu sakavottorði að baki sakaferil sem nær aftur til 2012. Við ákvörðun refsingar í máli þessu hefur eftirfarandi áhrif: Með sektargerð lögreglustjóra 3. mars 2017 samþykkti ákærði greiðslu 60.000 króna sektar fyrir akstur sviptur ökurétti, en ákærði hafði þá áður gengist undir sektargerð lögreglustjóra og samþykkt greiðslu sektar og að sæta tímabundinni ökuréttarsviptingu fyrir akstur undir áhrifum áfengis og ávana og fíkniefna. Ákærði gekkst undir viðurlagaákvörðun 25. janúar 2018 þess efnis að ákærði samþykkti greiðslu 100.000 króna sektar fyrir akstur sviptur ökurétti 27. maí 2017. Ákærði gekkst undir sektargerð lögreglustjóra 20. apríl 2019 þess efnis að ákærði samþykkti greiðslu sektar og að sæta þriggja mánaða ökuréttarsviptingu vegna hraðaksturs. Ákærði var dæmdur í 30 daga fangelsi með dómi 14. október 2019 fyrir akstur sviptur ökurétti 9. júní 2019.

Ákærði er í máli þessu sakfelldur fyrir akstur bifreiðar sviptur ökurétti þriðja sinni. Brot ákærða var framið fyrir uppkvaðningu áðurnefnds dóms frá 14. október 2019 og verður ákærða því gerður hegningarauki samkvæmt 78. gr. almennra hegningarlaga nr. 19/1940. Samkvæmt því sem að framan greinir, að sakaferli ákærða og broti hans virtu, þykir refsing hans samkvæmt dómvenju réttilega ákveðin 15 daga fangelsi.

Engan sakarkostnað leiddi af rannsókn málsins og rekstri þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, K-kk-nf F-kk-nf A-kk-nf, sæti fangelsi í 15 daga.

M-kvk-nf H-kvk-nf H-kvk-nf lögreglustjóra 20. apríl 2019 þess efnis að ákærði samþykkti greiðslu sektar og að sæta þriggja mánaða ökuréttarsviptingu vegna hraðaksturs. Ákærði var dæmdur í 30 daga fangelsi með dómi 14. október 2019 fyrir akstur sviptur ökurétti 9. júní 2019.

Ákærði er í máli þessu sakfelldur fyrir akstur bifreiðar sviptur ökurétti þriðja sinni. Brot ákærða var framið fyrir uppkvaðningu áðurnefnds dóms frá 14. október 2019 og verður ákærða því gerður hegningarauki samkvæmt 78. gr. almennra hegningarlaga nr. 19/1940. Samkvæmt því sem að framan greinir, að sakaferli ákærða og broti hans virtu, þykir refsing hans samkvæmt dómvenju réttilega ákveðin 15 daga fangelsi.

Engan sakarkostnað leiddi af rannsókn málsins og rekstri þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Ákærði, K-kk-nf F-kk-nf A-kk-nf, sæti fangelsi í 15 daga.

M-kvk-nf H-kvk-nf H-kvk-nf